Elizabeth Warren

Elizabeth Ann Warren (født Herring; 22. juni 1949 i Oklahoma City) er en amerikansk advokat og jusprofessor, med amerikansk konkurslovgivning som spesialitet. Fra januar 2013 er hun senator i USAs kongress, den første kvinnelige senator for delstaten Massachusetts. Hun representerer Det demokratiske parti.
2010–2011 var hun fungerende sjef for det nyopprettede Consumer Financial Protection Bureau, men fikk ingen fast stilling fordi hun var svært upopulær blant republikanerne.Hun var leder i Congressional Oversight Panel fra opprettelsen 14. november 2008 til oktober 2010. Panelet var en del av den såkalte TARP-loven (Troubled Asset Relief Program), der kongressen ga sentralbanken lov til å bruke 700 milliarder dollar for å stimulere økonomien. Panelets oppgave er å se til at sentralbanken gjør jobben sin, samt komme med rapporter om økonomien.Warren har siden 1995 vært professor ved Harvard Law School i Cambridge i Massachusetts. Hun har forsket på årsaker til konkurser,  spesielt for privatpersoner, og vært rådgiver for nasjonalt lovarbeid innen området. I tillegg til faglitteratur har hun skrevet bøker om personlig økonomi for et mer generelt publikum.
Hun stilte som kandidat ved demokratenes primærvalg i 2020 9. februar 2019, men trakk seg 5. mars 2020.


== Senatsvalget 2012 ==
I september 2011 kunngjorde Elizabeth Warren at hun ønsket å stille i det demokratiske nominasjonsvalget i 2012, til det senatsmandatet fra Massachusetts som   republikaneren Scott Brown vant etter Ted Kennedys død. En valgkampvideo hun deretter publiserte om økonomisk politikk fikk stor oppmerksomhet. 4. juni 2012 fikk hun 96% av stemmene på demokratenes delstatsmøte i Massachusetts. Det gjorde at hun ble partiets kandidat uten at det ble avholdt primærvalg.I april 2012 skrev avisen Boston Herald at Harvard University hadde oppført Elizabeth Warren som indianer og trukket henne fram som en sine professorer med etnisk minoritetsbakgrunn for å møte anklager om for lite etnisk mangfold blant universitetsansatte. Hun hadde også stått oppført som indianer i en oversiktsbok over juridiske professorer før hun kom til Harvard Oppføringen var basert på Warrens selvbeskrivelse som hun bygde på uoffisiell familiehistorie om at hun skulle være 1/32 cherokee. Både Brown-kampanjen og enkelte indianergrupper kritiserte Warren for urettmessig å ha hevdet etnisk minoritetsbakgrunn, men Warren hevdet den eneste motivasjonen for oppføringen var ønsket om å bli invitert til sammenkomster med folk med samme bakgrunn som henne selv og at hun aldri hadde mottatt fordeler gjennom kvotering som følge av etnisk minoritetsstatus.5. september 2012 var Elizabeth Warren en av hovedtalerne på Demokratenes landsmøte i Charlotte, Nord-Carolina. Reaksjonen på talen og vurderingen av hvilken effekt den ville ha på hennes sjanse i senatsvalget var blandet.


== Presidentvalget 2020 ==
I slutten av desember 2018 kunngjorde Warren at hun hadde nedsatt en komité for å vurdere hennes muligheter til å stille som kandidat til presidentvalget 2020. Dette regnes i sin alminnelighet for innledningen til et reelt kandidatur.1. januar 2019 kunngjorde Warren offisielt at hun stiller som kandidat ved presidentvalget i 2020. På grunn av skuffende resultater under primærvalgene trakk hun seg 5. mars 2020.


== Politisk profil ==
Warren anses som en sterkere kritiker av amerikanske kapitalinteresser, «Wall Street», enn tradisjonelle demokratiske politikere. Hun har spesielt engasjert seg for forbrukeres rettigheter, men provoserer mange i finansbransjen:

«Det er umulig å kjøpe en brødrister som har 20% risiko for å ta fyr og brenne ned huset ditt. Men det er mulig å refinansiere et eksisterende hjem med et lån som har den samme 20% risikoen for å sette familien på gata.»


== Bibliografi ==
Warren, Elizabeth; Westbrook, Jay Lawrence (2008). The Law of Debtors and Creditors: Text, Cases, and Problems (6th utg.). Aspen Publishers. ISBN 978-0-7355-7626-1. 
Warren, Elizabeth (2008). Chapter 11: Reorganizing American Businesses (Essentials). Aspen Publishers. ISBN 978-0-7355-7654-4. 
Lopucki, Lynn; Warren, Elizabeth (2008). Chapter 11: Secured Credit: A Systems Approach. Wolters Kluwer Law & Business. ISBN 978-735576490. 
Warren, Elizabeth (2007). «The Vanishing Middle Class». Ending Poverty in America: How to Restore the American Dream. The New Press. ISBN 978-1-59558-176-1. 
Lopucki, Lynn; Warren, Elizabeth; Keating, Daniel; Mann, Ronald; Goldenberg, Norman (2006). Casenote Legal Briefs: Commercial Law. Aspen Publishers. ISBN 978-0735558274. 
Warren, Elizabeth; Tyagi, Amelia Warren (2006). All Your Worth: The Ultimate Lifetime Money Plan. Simon and Schuster. ISBN 978-0-7432-6988-9. 
Warren, Elizabeth; Tyagi, Amelia Warren (2004). The Two-Income Trap: Why Middle-Class Parents are Going Broke. Basic Books. ISBN 978-0-465-09090-7. 
Sullivan, Teresa A.; Warren, Elizabeth; Westbrook, Jay (2001). The Fragile Middle Class: Americans in Debt. Yale University Press. ISBN 978-0-300-09171-7. 
Sullivan, Teresa A.; Warren, Elizabeth; Westbrook, Jay (1999). As We Forgive Our Debtors: Bankruptcy and Consumer Credit in America. Beard Books. ISBN 978-1-893122-15-4. 


== Referanser ==


== Eksterne lenker ==
(en-US) Offisielt nettsted 
(en-US) Offisielt nettsted 
(en) Elizabeth Warren – kategori av bilder, video eller lyd på Commons 
(en) Elizabeth Warren – galleri av bilder, video eller lyd på Commons 
(en) Elizabeth Warren på Internet Movie Database 
(sv) Elizabeth Warren i Svensk Filmdatabas 
(da) Elizabeth Warren på Scope 
(en) Elizabeth Warren hos Rotten Tomatoes 
(en) Elizabeth Warren hos TV Guide 
(en) Elizabeth Warren hos The Movie Database 
(en) Elizabeth Warren på Last.fm 
(en) Elizabeth Warren på Twitter 
(en-US) Elizabeth Warren på Twitter 
(en-US) Elizabeth Warren på Facebook 
(en) Elizabeth Warren på Facebook 
(en) Elizabeth Warren på Instagram 
(en) Elizabeth Warren på Instagram 
(en) Elizabeth Warren på YouTube 
(en) Elizabeth Warren på YouTube 

(en) Biografi hos Amerikas forente staters kongress’ biografiske kartotek
(en) Stemmegivingsoversikt vedlikeholdt av The Washington Post
(en) Finansredegjørelse for valgkamp hos Federal Election Commission
(en) Biografi, stemmegivingsoversikt, og oppslutning hos interessegrupper hos Project Vote Smart
(en) Stilling i saker og relaterte sitater hos On The Issues
(en) Profil, nyheter og kommentarer hos The New York Times
(en) Verker om og med Elizabeth Warren i biblioteker (WorldCat-katalogen)